પોલીસે તપાસ કરતા માલૂમ પડ્યું હતું કે બદમાશ પશ્ચિમ બંગાળનો રહેવાસી છે અને એનું નામ દેવકુમાર મૈતી છે. તરત જ મુંબઈ પોલીસે બંગાળના મિદનાપોરની પોલીસને જાણ કરી હતી અને મુંબઈના પોલીસના અધિકારીઓએ મિદનાપોર જિલ્લાના મહિષાડલ વિસ્તારમાં જઈને શનિવારે રાતે એને ઝડપી લીધો હતો. પોલીસે ત્યાંથી એ યુવકને હલ્દિયા કોર્ટમાં હાજર કર્યો હતો અને કોર્ટે ટ્રાન્ઝિટ રીમાન્ડ મંજૂર કર્યા હતા. ત્યારબાદ મુંબઈ પોલીસ આરોપીને મુંબઈ લાવી છે અને તે શખ્સે સચીન તેંડુલકરના ઘરનો તેમજ સારાનો મોબાઈલ નંબર કેવી રીતે મેળવ્યો એની પૂછપરછ કરી હતી.